אולימפוס (חברה)

אולימפוס (ביפנית: オリンパス株式会社) היא יצרנית יפנית של ציוד אופטיקה וטכנולוגיה רפואית. משרדי המטה של החברה ממוקמים בהאצ'יוג'י, עיר במטרופולין טוקיו שביפן.

החברה נוסדה בשנת 1919 על ידי טאקשי יאמאשיטה, והתמקדה בתחילה בייצור מיקרוסקופים ומדחומים. בשנת 1936 החברה הוציאה לשווקים את מצלמת הסטילס הראשונה שלה - Semi-Olympus I.

בשנת 1950 החברה הוציאה לשווקים את המצלמה הרפואית הראשונה, Gastrocamera, אשר חוללה מהפכה בתחום האנדוסקופיה.

בשנת 1996 החלה החברה לייצר מצלמות דיגיטליות והפכה לאחת מהחברות הבולטות בשוק המצלמות הדיגיטליות המתפתח."Dismissed CEO Turns Focus on Troubles at Olympus", Nikkei Business. 31 October 2011. Archived from the original on 25 November 2011. Retrieved 25 November 2011.

בשנת 2011 החברה פיטרה את המנכ"ל הבריטי שלה מייקל וודפורד והדבר הוביל בהמשך לשערורייה תאגידית גדולה במסגרתה נחשפה הונאת הסתרת ההפסדים ארוכת שנים. בעקבות השערורייה שווי החברה בבורסה צנח ב-75%, והיא הובילה למעצרם של 11 ממנהלי החברה ולהגשת כתב אישום נגד בכירים אחרים בחברה בגין פעילות פלילית.

בשנת 2020 מכרה החברה את חטיבת ייצור המצלמות הדיגיטליות שלה לחברה היפנית OM Digital Solutions .

 קישורים חיצוניים 



הערות שוליים

קטגוריה:חברות אלקטרוניקה יפניות
קטגוריה:חברות במדד ניקיי 225
קטגוריה:חברות הנסחרות בבורסה לניירות ערך בטוקיו
קטגוריה:מותגים יפניים
קטגוריה:חברות צילום